./data/phi0474/phi057/phi0474.phi057.perseus-lat1.xml
M. Tullius Cicero
Iuniis eunti mihi Antium et gladiatores M  Metelli cupide relinquenti venit obviam tuus puer  is mihi       litteras abs te et commentarium consulatus mei Graece scriptum reddidit  in quo laetatus sum me aliquanto ante de isdem rebus Graece       item scriptum librum L  Cossinio ad te perferendum dedisse; nam si       ego tuum ante legissem, furatum me abs te esse diceres  quamquam tua illa       (legi enim libenter) horridula mihi atque incompta visa sunt, sed tamen erant ornata hoc       ipso quod ornamenta neglexerant et, ut mulieres, ideo bene olere quia nihil olebant       videbantur  meus autem liber totum Isocrati myrothecium atque       omnis eius discipulorum arculas ac non nihil etiam Aristotelia pigmenta       consumpsit  quem tu Corcyrae, ut mihi aliis litteris significas,       strictim attigisti, post autem, ut arbitror, a Cossinio accepisti  quem tibi ego non essem ausus mittere nisi eum lente ac fastidiose       probavissem